CELEX: 62017CN0481
Language: hr
Date: 2017-08-09 00:00:00
Title: Predmet C-481/17: Zahtjev za prethodnu odluku koji je 9. kolovoza 2017. uputio Administrativen sad Veliko Tarnovo (Bugarska) – Nikolay Yanchev protiv Direktor na direktsia „Obzhalvane i danachno-osiguritelna praktika” Veliko Tarnovo pri Tsentralno upravlenie na Natsionalnata agentsia za prihodite

30.10.2017   
            
            
               HR
            
            
               Službeni list Europske unije
            
            
               C 369/5
            
         Zahtjev za prethodnu odluku koji je 9. kolovoza 2017. uputio Administrativen sad Veliko Tarnovo (Bugarska) – Nikolay Yanchev protiv Direktor na direktsia „Obzhalvane i danachno-osiguritelna praktika” Veliko Tarnovo pri Tsentralno upravlenie na Natsionalnata agentsia za prihodite
   (Predmet C-481/17)
   (2017/C 369/06)
   Jezik postupka: bugarski
   
      Sud koji je uputio zahtjev
   
   Administrativen sad Veliko Tarnovo
   
      Stranke glavnog postupka
   
   
      Tužitelj: Nikolay Yanchev
   
      Tuženik: Direktor na direktsia „Obzhalvane i danachno-osiguritelna praktika” Veliko Tarnovo pri Tsentralno upravlenie na Natsionalnata agentsia za prihodite
   
      Prethodna pitanja
   
   
               1.
            
            
               Treba li točku 16. Odluke C(2011)863 final Europske komisije od 11. veljače 2011., donesene u skladu s člankom 108. stavkom 3. UFEU-a kojom se državna potpora br. 546/2010 Republike Bugarske za ulaganja u poljoprivredna gospodarstva primjenom poreznog izuzeća proglašava spojivom s člankom 107. stavkom 3. UFEU-a, tumačiti na način da je s obzirom na Komisijine ovlasti, s jedne strane, i obilježja načela postupovne autonomije i pravne sigurnosti, s druge strane, dopuštena primjena nacionalnog propisa, u skladu s kojim u toj točki naveden rok za nadzor jesu li ispunjeni uvjeti za odobrenu državnu potporu treba ocijeniti samo kao instruktivni, a ne kao prekluzivni rok?
            
         
               2.
            
            
               Treba li točke 7., 8., 14. i 45. Odluke C(2011)863 final Europske komisije od 11. veljače 2011., donesene u skladu s člankom 108. stavkom 3. UFEU-a kojom se državna potpora br. 546/2010 Republike Bugarske za ulaganja u poljoprivredna gospodarstva primjenom poreznog izuzeća proglašava spojivom s člankom 107. stavkom 3. UFEU-a, zajedno i teleološki, uzimajući u obzir načelo proporcionalnosti, tumačiti na način da zakonit primitak/zakonito provođenje potpore ovisi samo o usklađenosti s nacionalnim odredbama izričito navedenima u toj odluci kojom se provodi državna potpora, ili je dopušteno da se zahtijeva i usklađenost s daljnjim uvjetima predviđenim u nacionalnom pravu koji ne teže ciljevima kojima služi odobravanje državne potpore?